**Ministru kabineta noteikumu projekta “Valsts un pašvaldību vienoto klientu apkalpošanas centru veidi, sniegto pakalpojumu apjoms un pakalpojumu sniegšanas kārtība” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Valsts pārvaldes iekārtas likuma 98.panta trešā daļa, Valsts pārvaldes iekārtas likuma Pārejas noteikumu 25.pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts pārvaldes iekārtas likuma 98.panta pirmā daļa nosaka, ka valsts pārvaldes pakalpojumus pēc iespējas sniedz viena klientu apkalpošanas centra ietvaros klātienē vai elektroniski arī tad, ja to sniegšanā ir iesaistītas vairākas iestādes vai citi tiesību subjekti. Lai uzlabotu sabiedrībai sniegto valsts pārvaldes pakalpojumu (turpmāk – pakalpojumi) kvalitāti un pieejamību, 2015. un 2016.gadā tika izveidots valsts un pašvaldību vienotais klientu apkalpošanas centru tīkls (turpmāk – vienotie klientu apkalpošanas centri), kurš ietver 74 novada nozīmes un 3 reģionālās nozīmes vienotos klientu apkalpošanas centrus visā Latvijas teritorijā.Saskaņā ar Ministru kabineta 2015.gada 10.janvāra rīkojumu Nr.14 „Grozījumi Koncepcijā par publisko pakalpojumu sistēmas pilnveidi” (turpmāk ‑ Koncepcija) kopskaitā plānots izveidot vienoto klientu apkalpošanas centru tīklu 89 novadu nozīmes, 21 reģionālās nozīmes un 9 nacionālās nozīmes attīstības centros. Valsts budžeta dotācijas piešķiršanu vienoto klientu apkalpošanas centru izveidei un uzturēšanai 2015.gadā noteica Ministru kabineta noteikumi Nr.260 “Kārtība, kādā pašvaldībām 2015.gadā piešķir valsts budžeta dotāciju Valsts un pašvaldību vienoto klientu apkalpošanas centru tīkla izveidei reģionu un novadu nozīmes attīstības centros”, 2016.gadā - Ministru kabineta noteikumi Nr.191 “Kārtība, kādā pašvaldībām 2016. gadā piešķir valsts budžeta dotāciju Valsts un pašvaldību vienoto klientu apkalpošanas centru tīkla uzturēšanai”. Kopumā 59 pašvaldības saņēma valsts budžeta dotāciju vienoto klientu apkalpošanas centru izveidei, un, balstoties uz sadarbības līgumiem, sniedz tajos gan valsts, gan attiecīgās pašvaldības pakalpojumus, Tomēr līdz šim brīdim nav radīts normatīvais akts, kurš regulētu vienoto klientu apkalpošanas centru darbību.Ministru kabineta noteikumu projekts “Valsts un pašvaldību vienoto klientu apkalpošanas centru veidi, sniegto pakalpojumu apjoms un pakalpojumu sniegšanas kārtība” (turpmāk - noteikumu projekts) ir sagatavots ar mērķi radīt vienoto klientu apkalpošanas centru darbības tiesisko regulējumu, kas noteiks vienoto klientu apkalpošanas centru veidus, to darba organizāciju, pakalpojumu sniegšanas apjomu, kārtību, kādā valsts tiešās pārvaldes iestāde var nodot savā atbildībā esošo pakalpojumu sniegšanu vienotajiem klientu apkalpošanas centriem, kā arī sekmēs pašvaldību un valsts tiešās pārvaldes izpratni par vienoto klientu apkalpošanas centru darbības principiem.Noteikumu projekta II nodaļā ir noteikts, kas ir vienotais klientu apkalpošanas centrs, to veidi, kā arī aprakstīta kārtība, kādā izveido un likvidē vienoto klientu apkalpošanas centru. Katram vienotā klientu apkalpošanas centra veidam ir noteikts tas pakalpojumu apjoms, kas tiek sniegts attiecīgās nozīmes vienotajā klientu apkalpošanas centrā. Novada nozīmes vienotajā klientu apkalpošanas centrā sniedz pašvaldības pakalpojumus un pakalpojumu grozu, kas ir administratīvo pakalpojumu kopums, ko sniedz valsts un pašvaldību vienotajā klientu apkalpošanas centrā. Savukārt reģionālās nozīmes vienotajā klientu apkalpošanas centrā sniedz gan pašvaldības pakalpojumus, gan pakalpojumu grozu, gan arī vismaz divas tiešās pārvaldes iestādes vienuviet un klātienē piecas darbdienas nedēļā sniedz savā pārziņā esošos administratīvos pakalpojumus. Nacionālās nozīmes vienoto klientu apkalpošanas centru var veidot pašvaldība vai valsts tiešās pārvaldes iestāde, kur ir pieejami pašvaldības pakalpojumi, pakalpojumu grozs un vismaz četras tiešās pārvaldes iestādes sniedz savā pārziņā esošos administratīvos pakalpojumus.Noteikumu projekta III nodaļa nosaka kārtību, kādā vienotajā klientu apkalpošanas centrā sniedz pakalpojumu grozu. Šajā nodaļā tiek aprakstīts, kā notiek valsts tiešās pārvaldes iestādes atbildībā esošo administratīvo pakalpojumu nodošana vienotajiem klientu apkalpošanas centriem, kā arī, kādā veidā tiek uzsākta pakalpojumu groza sniegšana izveidotajā klientu apkalpošanas centrā. Saskaņā ar Ministru kabineta 2015.gada 10.janvāra rīkojumu Nr.14 „Grozījumi Koncepcijā par publisko pakalpojumu sistēmas pilnveidi, lai nodrošinātu vienveidīgu pieprasītāko administratīvo pakalpojumu sniegšanu vienotajos klientu apkalpošanas centros, izmēģinājumprojekta rezultātā tika izveidots pakalpojumu grozs, kas iekļauj LAD, NVA, UR, PMLP, VID, VSAA, VZD pieprasītu, relatīvi vienkāršu un administratīvo pakalpojumu sarakstu. Noteikumu projektā ir noteikta shēma kā valsts tiešās pārvaldes iestāde var nodot administratīvo pakalpojumu vienotajiem klientu apkalpošanas centriem, iekļaujot to jau esošajā pakalpojumu grozā, kā arī par laicīgu vienoto klientu apkalpošanas centru informēšanu par pakalpojumu groza izmaiņām un aktuālu saturu pakalpojumu vadības sistēmā *pakalpojumucentri.lv.* Pakalpojumu vadības sistēma *pakalpojumucentri.lv* (turpmāk – sistēma)ir pašvaldības informācijas sistēma, kura ietver tehnisko līdzekļu un programmatūras kopumu datu aprites nodrošināšanai valsts un pašvaldību vienoto klientu apkalpošanas centru darbībai. Sistēmas uzturētājs ir Ventspils pilsētas pašvaldības iestāde “Ventspils Digitālais centrs” (turpmāk – VDC). VDC 2015.gadā izveidoja, uztur un nodrošina sistēmas darbību, ar kuras palīdzību vienoto klientu apkalpošanas darbinieki reģistrē pakalpojumu pieteikumus, konsultācijas un, izmantojot dokumentu integrācijas vidi (DIV), nosūta datus attiecīgām valsts tiešās pārvaldes iestādēm pakalpojuma izpildei. Vides aizsardzības un reģionālās attīstības ministrija (turpmāk – ministrija) 2016.gadā noslēdza sadarbības līgumu ar Ventspils pilsētas domi par informācijas un komunikācijas tīkla nodrošināšanu starp pašvaldībām un valsts iestādēm. Saskaņā ar Ministru kabineta noteikumu Nr.191 “Kārtība, kādā pašvaldībām 2016.gadā piešķir valsts budžeta dotāciju Valsts un pašvaldību vienoto klientu apkalpošanas centru tīkla uzturēšanai” 3.punktu, Ventspils pilsētas domei tika piešķirta valsts budžeta dotācija sistēmas uzturēšanai. Sākot ar 2020.gada 1.janvāri tiek plānots, ka sistēma būs Valsts reģionālās attīstības aģentūras pārziņā esošās Pakalpojumu sniegšanas un pārvaldības platformas sastāvdaļa.Noteikumu projekta 12.punkts regulē kārtību, kādā pašvaldība, saņemot valsts budžeta dotāciju vienotā klientu apkalpošanas centra izveidei, sistēmā identificējas un piekrīt sadarbības noteikumiem vienotā klientu apkalpošanas centra izveidē, darba organizācijā un pakalpojumu groza sniegšanā. Šobrīd, lai noteiktu pienākumus un tiesības pašvaldībai, iestādei un ministrijai vienotā klientu apkalpošanas centra darba organizācijā, tiek noslēgti sadarbības līgumi par kārtību, kādā iestāde, pašvaldība un ministrija sadarbojas, lai ar vienotā klientu apkalpošanas centra starpniecību nodrošinātu iestādes klientu apkalpošanu. Ņemot vērā to, ka šādu sadarbības līgumu skaits šobrīd ir aptuveni 500 un tas ir milzīgs administratīvs slogs visiem sadarbības līgumu līdzējiem, noteikumu projekts piedāvā alternatīvu risinājumu, kādā veidā pašvaldība un iestāde piekrīt iepriekš minētajiem sadarbības noteikumiem. Savukārt, tām pašvaldībām un iestādēm, kuras jau darbojas vienoto klientu apkalpošanas tīkla ietvaros un kuriem ir noslēgti augstāk minētie sadarbības līgumi, ir pienākums viena mēneša laikā pēc noteikumu projekta stāšanos spēkā identificēties sistēmā un piekrist sadarbības noteikumiem, tādā veidā nodrošinot to, ka līdz ar šo noteikumu stāšanos spēkā iepriekš noslēgtie sadarbības līgumi zaudē spēku.Noteikumu projekta IV nodaļa nosaka vienoto klientu apkalpošanas centru darbības organizācijas nosacījumus, precizējot pašvaldības, valsts tiešās pārvaldes iestādes un ministrijas pienākumus vienoto klientu apkalpošanas centru izveidē un darbībā.Noteikumu projekta 18.4, 19., 20. un 21.punkts nosaka iespēju vienotā klientu apkalpošanas centra darbiniekam klienta vārdā valsts pārvaldes pakalpojumu portālā *latvija.lv* pieteikt elektronisko pakalpojumu. Fiziska persona Administratīvā procesa likuma izpratnē var pilnvarot vienotā klientu apkalpošanas centra darbinieku, lai pieteiktu elektronisko pakalpojumu valsts pārvaldes pakalpojumu portāla latvija.lv. Šāds risinājums būs pieejams tikai tādiem elektroniskajiem pakalpojumiem, kuriem no 2020.gada 1.janvāra tiks nodrošināta attiecīgā funkcionalitāte. |
| 3. | Projekta izstrādē iesaistītās institūcijas | Noteikumu projekta izstrādei ar ministrijas 2016.gada 17.jūnija rīkojumu Nr.163 “Par darba grupas izveidi Ministru kabineta noteikumu projekta izstrādei” izveidota starpinstitūciju darba grupa, kurā pieaicināti Valsts sociālās apdrošināšanas aģentūras, Valsts reģionālās attīstības aģentūras, nodarbinātības valsts aģentūras, Valsts ieņēmumu dienesta, Zemkopības ministrijas, Labklājības ministrijas, Uzņēmumu reģistra, Latvijas Darba devēju konfederācijas, Latvijas Pašvaldību savienības, Rīgas domes, Pilsonības un migrācijas lietu pārvaldes, Valsts zemes dienesta, Valsts kases, Valsts kancelejas, Latvijas Informācijas un komunikāciju tehnoloģijas asociācijas, Liepājas pilsētas domes, Pārresoru koordinācijas centra un Latvijas ģeotelpiskās informācijas aģentūras pārstāvji. |
| 4. | Cita informācija | Valsts pārvaldes iekārtas likums uzdod izstrādāt četrus savstarpēji tematiski saistītus Ministru kabineta noteikumu projektus: 1) 97.pants nosaka izstrādāt valsts pārvaldes pakalpojumu uzskaites, kvalitātes kontroles un sniegšanas kārtību;2) 98.pants – noteikt valsts pārvaldes vienoto klientu apkalpošanas centru veidus, sniegto pakalpojumu apjomu un pakalpojumu sniegšanas kārtību;3) 99.pants – noteikt kārtību, kādā tiek veikta valsts pārvaldes pakalpojumu elektronizācija un nodrošināta e-pakalpojumu pieejamība;4) 100.pants – noteikt valsts pārvaldes pakalpojumu portāla pārzini, viņa pienākumus un atbildību, iestādes pienākumus un atbildību, valsts pārvaldes pakalpojumu portāla izmantošanas un pārvaldības kārtību, kā arī pakalpojumu kataloga vešanas kārtību un tajā ietveramo informāciju. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts tieši ietekmēs pašvaldības, valsts tiešās pārvaldes iestādes, privātpersonas valsts pārvaldes pakalpojumu saņemšanā. |
| 2. | Tiesiskā regulējuma ietekme uz tautsaimniecību un administratīvo slogu | Administratīvā sloga samazināšana (valsts pārvaldes pakalpojumu nodošana vienotajiem klientu apkalpošanas centriem, tiešsaistes sadarbības noteikumu ieviešana sistēmā sadarbības līgumu slēgšanas procesa vietā), valsts pārvaldes pakalpojumu lielāka pieejamība iedzīvotājiem. Palielināsies elektronisko pakalpojumu izmantošana (t.sk. arī elektroniskā pakalpojuma pieteikšana, pilnvarojot vienotā klientu apkalpošanas centra darbinieku). Uzlabosies informētība un izpratne par vienoto klientu apkalpošanas centru tīkla struktūru, valsts pārvaldes pakalpojumu sniegšanas apjomu un tā izmaiņu ieviešanas kārtību vienotajos klientu apkalpošanas centros. Palielināsies izpratne par vienoto klientu apkalpošanas centru izveidošanas un likvidēšanas kārtību. |
| 3. | Administratīvo izmaksu monetārs novērtējums | Nav. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **n-tais gads** | Turpmākie trīs gadi (*euro*) |
| **n+1** | **n+2** | **n+3** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 00 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 |  0 |
| 5.1. valsts pamatbudžets | 0 | 0 | 0 |  0 |
| 5.2. speciālais budžets | 0 | 0 | 0 |  0 |
| 5.3. pašvaldību budžets | 0 | 0 | 0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 0 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Valsts budžeta dotācijas piešķiršanu vienoto klientu apkalpošanas centru izveidei un uzturēšanai, pamatojoties uz gadskārtējo likumu par valsts budžetu, nosaka Ministru kabineta noteikumi “Kārtība, kādā piešķir valsts budžeta dotāciju vienoto klientu apkalpošanas centru tīkla izveidei, uzturēšanai un publisko pakalpojumu sistēmas pilnveidei”. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Nav attiecināms. |
| 2. | Atbildīgā institūcija | Nav attiecināms |
| 3. | Cita informācija | Noteikumu projekts tiks virzīts kopā ar šādiem Ministru kabineta noteikumu projektiem:1) Valsts pārvaldes pakalpojumu uzskaites, sniegšanas un kvalitātes kontrole.2) Valsts pārvaldes pakalpojumu portāla un pakalpojumu kataloga pārvaldības noteikumi.3) Valsts pārvaldes e-pakalpojumu noteikumi. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ministrijas tīmekļa vietnē [www.varam.gov.lv](http://www.varam.gov.lv) sadaļā „Normatīvo aktu projekti” 30.11.2016. tika publicēts paziņojums par sabiedrības līdzdalības iespējām. |
| 2. | Sabiedrības līdzdalība projekta izstrādē | Noteikumu projekts kopā ar sākotnējās ietekmes novērtējuma ziņojumu (anotāciju) 30.11.2016. ievietots ministrijas tīmekļa vietnē www.varam.gov.lv sadaļā „Sabiedrības līdzdalība”, aicinot sabiedrību izteikt savu viedokli, iesniedzot Ministrijai priekšlikumus rakstiskā veidā. |
| 3. | Sabiedrības līdzdalības rezultāti |  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrija, valsts tiešās pārvaldes iestādes, Valsts reģionālās attīstības aģentūra, Rīgas pilsētas pašvaldība, Liepājas pilsētas pašvaldība, Latvijas Pašvaldību savienība. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav. |
| 3. | Cita informācija | Nav. |

Vides aizsardzības

un reģionālās attīstības ministrs Kaspars Gerhards

Vides aizsardzības

un reģionālās attīstības ministrijas valsts sekretārs Rinalds Muciņš

30.11.2016 16:03

1898

Olga Aizbalte

Vides aizsardzības un reģionālās attīstības ministrijas

Publisko pakalpojumu departamenta

Vienas pieturas aģentūras vecākā eksperte

67026534

olga.aizbalte@varam.gov.lv